Fil-lejl ta' bejn il-Ġimgħa u lbieraħ fil-Junior College iddomina l-kulur oranġjo. Dan meta l-għaqda soċjali demokratika, Pulse, rebħet l-elezzjoni għall-Kunsill Studenti Junior College. L-appoġġ li kisbet l-għaqda Pulse kien wieħed b'saħħtu tant li seba' uffiċjali tal-Kunsill issa se jkunu ġejjin minn din l-għaqda. Ir-riżultat intlaqa' bi briju kbir fil-pjazza ewlenija ta' quddiem il-kulleġġ bl-għajta ta' "Pulse, Pulse, Pulse," tidwi fis-sigħat bikrin ta' filgħodu.